Maria Anna Aostria (1634-1696)
Ur bajenn disheñvelout Maria Anna Aostria zo.

Mariana de Austria (e spagnoleg) , pe Mariana Aostria (Wiener Neustadt, Aostria, 1634 – Palacio de Uceda, Madrid, 1696) a voe rouanez kenseurtez Spagn (1649–1665) evel eil pried ar roue Felipe IV (1605-1665), ha rejantez (1665–1675) evel mamm Carlos II.

Dimeziñ ha bugale 
Prometet e oa bet da priñs Asturiez, Baltasar Carlos, mab da Felipe IV, roue Spagn, met mervel a reas ar priñs yaouank e 1646. Neuze, e-lec'h d'ar mab priñs e voe dimezet Maria Anna d'an tad roue, intañvet daou vloaz a-raok, e 1644, hag a oa 31 bloaz koshoc'h egeti. Graet e voe an eured e miz Here 1649 en Navalcarnero.

He bugale
Eil pried Felipe IV e oa. C'hwec'h bugel he doe: 
an infantez  Margarita Teresa, ganet en Madrid en 1651 ha marvet en 1673 en Vienna, da 22 vloaz. Dimezet e voe en 1666 da Leopold Iañ an Impalaeriezh santel .
 an infantez María Ambrosia, ganet ha marvet en 1654.
 ur verc'hig marv-ganet, anv ebet dezhi (1656).
 ar priñs Felipe Próspero de Austria, ganet en Madrid en 1657 ha marvet eno en 1661.
an infant Fernando Tomás de España, ganet en Madrid en 1658, marvet eno en 1659.
 Carlos, ganet en Madrid en 1661, marvet e manati an Escorial en 1700, a voe roue Spagn hag a zimezas div wech:
 da María Luisa de Orleans (1662-1689), merc'h da Fulup Iañ Orleañs, dug Orleañs, breur yaouañ ar roue gall Loeiz XIV
 da Maria Anna von der Pfalz-Neuburg (1667-1740), merc'h da Philipp Wilhelm von der Pfalz (1615–1690) ha d'e eil pried Elisabeth Amalie von Hessen-Darmstadt (1635–1709).

Douaroniezh
Hec'h anv eo a zo bet roet d'an Inizi Mariana.

Rouanezed Spagn
Tiegezh Habsbourg
Ganedigezhioù 1634
Marvioù 1696
Tud marvet gant krign-bev ar vronn